Ģeoloģiskais dabas piemineklis **Abavas rumba**

MK 175. noteikumu piel. Nr. 207

**Detalizēts apraksts**

**Adrese**

Talsu novadā, Abavas pagastā, dabas parkā Abavas senleja.

Ģeogrāfiskās koordinātes E22° 31,636' un N57° 4,280', jeb x410709, y326289 LKS92 sistēmā.

**Ģeogrāfiskais novietojums**

Abavas senlejā, senlejas depresijā, starp Ziemeļkursas un Dienvidkursas augstienēm.

**Ģeoloģiskie veidojumi**

Dolomīta atsegumi un kāple ar ūdenskritumu.

**Izmēri**

Dabas pieminekļa platība 3,35 ha

**Debits**

-

**Unikālās vērtības**

Dolomīta kāple – ūdenskritums. Viens no visiespaidīgākajiem Latvijas ūdenskritumiem.

Viens no ļoti retiem atsegumiem, kur ir datēti leduslaikmeta beigu daļas nogulumi.

**Ainaviskuma raksturojums**

Upe ar ūdenskritumu un atsegumiem veido krāšņu un dinamisku ainavu.

**Stratigrāfija**

Augšdevona Pļaviņu svītas dolomītu un dolomītmerģeļu tipiski atsegumi. Palienes griezumā konstatēti leduslaikmeta noslēguma un holocēna sākuma nogulumi ar kūdras slāņiem un koksnes atliekām. Kūdra datēta kā 10400 gadu sena (3).

**Uzbūve**

Ūdenskrituma augstums 1 metrs, platums: 30 - 35 metri, kāple ieslīpa, kāpņveida, pārkares nav, zem ūdenskrituma ap 1 metru dziļa bedre (8).

**Viela**

Atsedzas kavernozi dolomīti un dolomītmerģeļi (3).

**Procesi**

Šā brīža ģeoloģiskie procesi dabas pieminekļa teritorijā nav ļoti aktīvi. Ir liecības, ka ūdenskritums nav īpaši mainījies vairāk kā 100 gadu laikā (21).

**Citas vērtības**

Nozīmīgs tūrisma objekts.

**Stāvoklis**

Tiek apsaimniekots kā tūrisma objekts. Kopējais stāvoklis vērtējams kā labs, tomēr palienes kvartāra nogulumu atsegumi šobrīd ir aizbiruši un nav aplūkojami.

**Bojājumi**

Nozīmīgu bojājumu nav.

**Apdraudējumi**

Iespējama dabas pieminekļa ainavas degradācija pārmērīgas tūrisma infrastruktūras izveides rezultātā.

**Dabas aizsardzība**

Objekta teritorijā atrodas Eiropas nozīmes biotopi – karbonātisku pamatiežu atsegumi (kods 8210) un upju straujteces (kods 3260).

**Apsaimniekošana**

Teritorija tiek apsaimniekota kā tūrisma objekts un tajā ir izvietota pamatinformācija par ūdenskritumu. Nepieciešama papildus informācija par teritorijas ģeoloģisko uzbūvi.

**Piezīmes**

-

**Novērtējumi**

Unikālās vērtības – 5

Ainaviskums – 5

Zinātniskais nozīmīgums:

Stratigrāfija – 5

Uzbūve – 3

Viela – 3

Procesi – 2

Citas vērtības – 5

Novērtējumu summa - 28

**Robežu izmaiņu pamatojums**

Teritorija ar nozīmīgiem ģeoloģiskiem veidojumiem, kas šobrīd nav iekļauta ģeoloģisko dabas pieminekļu sarakstos. Iekļaujama ietverot dolomīta kāpli ar ūdenskritumu, dolomīta atsegumus, kā arī upes straujteces posmu un palieni (Čigānu sala) lejpus ūdenskritumam. Teritorijas platība 3,35 ha.

**Ieteikumi aizsardzībai un apsaimniekošanai**

Teritoriju nepieciešams saglabāt tās dabīgā stāvoklī ar minimāli nepieciešamajiem labiekārtojuma elementiem dabas tūrisma vajadzībām un zinātniskiem mērķiem. Nepieciešams izvietot papildus informāciju par teritorijas ģeoloģisko uzbūvi.

Unikālās vērtības, 1   2   3   4   5
1- nenozīmīgs,
2- maznozīmīgs,
3- vietāja mēroga nozīmīgs,
4- reģiona mēroga nozīmīgs;
5- LV vai starptautiski nozīmīgs , unikāls

Ainaviskums, 1   2   3   4   5
1- neglīts,
2- ainavā neizpaužas kā pozitīvi vērtējams elements,
3- parasts, nedaudz vairo ainavas vērtīgumu;
4- skaists, glīts, bet ne izcils;
5- izcili krāšņs

Stratigrāfija, 1   2   3   4   5
1- nenozīmīgs sīks,
2- maznozīmīgs vai neizteiksmīgs,
3- parasts raksturīgs konkrētās svītas atsegums,
4- viens no lielākajiem konkrētās svītas atsegumiem, bet nav stratotips ,
5- svītas stratotips vai unikālu fosīliju atradne

Uzbūve, 1   2   3   4   5
1- nav novērojamas nekādas raksturīgas uzbūves detaļas,
2- neizteiksmīgs slāņojums,
3- parasts, raksturīgs slāņojums; raksturīgi reljefa veidojumi
4- kādi retāk sastopami vai īpaši izteikti slāņojuma veidi, plaisainums, ieslēgumi, reljefa veidojumi;
5- īpaši izteiksmīgs vai neparasts slāņojums, reljeefa veidojums, atseguma forma u.c.

Viela, 1   2   3   4   5
1- vieliskais sastāvs nav nosakāms, piemēram, biezā apauguma dēļ,
2- nedroši nosakāmi sastāva ieži, neizteiksmīgi,
3- parasti ieži,
4- savdabīgi, raksturīgi ieži vai minerālu izpausmes;
5- kādas retas vai neparastas minerālu izpausmes; reti sastopami, bet raksturīgi ieži

Procesi, 1   2   3   4   5
1- nekādi īpaši procesi nav novērojami;
2- novērojamas mazaktīvas atsevišķu procesu izpausmes, piemēram virsmas atslāņošanās vai nobiru veidošanās, ūdeņu atslodze,
3- raksturīgi procesi, piem., izskalošana vai avotu erozija;
4- raksturīgi un aktīvi procesi, kas pastāvīgi ietekmē atsevišķas dabas pieminekļa daļas
5- pastāvīgi notiekoši raksturīgi procesi, kas nosaka nepārtraukti mainīgu atseguma veidolu, piemēram, viļņu erozija vai ūdenskrituma izraisīta aktīva erozija

Citas vērtības, 1   2   3   4   5
1- nekā nozīmīga nav,
2- neliels nozīmīgums dzīvajai dabai, kultūrvēsturei, tūrismam;
3- apaugumā atsevišķas retākas sugas vai vietējas nozīmes tūrisma objekts, vai ir vairāki seni iegravējumi;
4- retu sugu atradne, populārs tūrisma objekts, kulta vieta, nozīmīgu teiku vieta utml.;
5- kāds no LV simboliem (piem., Zvārtas iezis vai Skaņaiskalns), vienīgā kādas sugas atradnes vieta, īpaši nozīmīga kulta vieta utml.